262 Jurnalul Oficial al Uniunii Europene 03/vol. 63 32005D0405 31.5.2005 JURNALUL OFICIAL AL UNIUNII EUROPENE L137|31 DECIZIA COMISIEI din 4 mai 2005 de aprobare, în numele Comunității Europene, a modificărilor la anexele la Acordul între Comunitatea Europeană și Statele Unite ale Americii cu privire la măsurile sanitare pentru protejarea sănătății publice şi animale în comerțul cu animale vii și produse de origine animală [notificată cu numărul C(2005) 1369] (Text cu relevanță pentru SEE) (2005/405/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Decizia 98/258/CE a Consiliului din 16 martie 1998 privind încheierea Acordului între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerţul cu animale vii și produse de origine animală (!), în special articolul 4 alineatul (3), întrucât: (1)  Metoda comunitară standard de testare pentru Enterobacteriaceae și „Total Viable Count” pentru carne a fost recunoscută ca fiind echivalentă cu metoda de testare a Statelor Unite pentru Escherichia coli. (2) Comunitatea și Statele Unite au dus negocieri cu privire la o serie suplimentară de orientări aplicabile auditurilor, inclusiv orientări aplicabile investigațiilor cu privire la sănătatea animală. Respectivele negocieri au condus la ela- borarea unui text pentru orientările respective, care a fost aprobat de cele două părți. (3) Comitetul mixt de gestionare a acordului, denumit în con- tinuare „comitetul”, a formulat recomandări privind determinarea echivalenței dintre cele două metode de testare și privind adoptarea orientărilor suplimentare (!) JO L 118, 21.4.1998, p. 1. Decizie, astfel cum a fost modificată ultima dată prin Decizia 2003/833/CE a Comisiei (JO L 316, 29.11.2003, p. 20). aplicabile auditurilor. Ținând seama de respectivele reco- mandări, anexele V și VI și nota de subsol 1 din acord ar trebui modificate. (4)  Modificările respective ar trebui adoptate în numele Comunității. (5)  Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTA DECIZIE: Articolul 1 În conformitate cu recomandările formulate de Comitetul mixt de gestionare instituit în conformitate cu articolul 14 din Acordul între Comunitatea Europeana și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală, modificările aduse anexei V punctul 6, anexei VI și notei de subsol 1 din respectivul acord se aprobă în numele Comunității Europene. Textul acordului sub forma unui schimb de scrisori, care include modificările aduse anexei V punctul 6, notei de subsol 1 și anexei VI la acord, se anexează la prezenta decizie. Articolul 2 Directorul general pentru sănătate și protecția consumatorului este autorizat să semneze acordul sub forma unui schimb de scrisori prin care Comunitatea își asumă obligații.